Public procurement notice: Contract Award Notice
Published: 2020-04-23
Buyer: Aarhus Kommune
Country: DK
Contract type: Services
Procedure: Contract award without prior publication
CPV classification: 71311000: Civil engineering consultancy services
Estimated value: 3100000 DKK
Award criteria: Lowest price

Technical requirements: Tiltrædelse af vilkår om indkøb af rådgivningsydelser i forbindelse med indtræden i projektsamarbejde om overdækning af banegraven mellem Bruuns Bro og Frederiksbroen ved Aarhus Banegård
Aarhus Kommune har besluttet at indtræde i et eksisterende samarbejde mellem DSB Ejendomsudvikling A/S, MT Højgaard A/S og PensionDanmark om arealudvikling og etablering af et parkeringsanlæg og overdækning af banegraven mellem Bruuns Bro og Frederiksbroen ved Aarhus Banegård.
Aarhus Kommunes indtræden i samarbejdet sker med henblik på arealudvikling af tilstødende kommunale byggeretter ved en fælles byggemodning inden for rammerne af dette fællesskab. Samarbejdet påtænkes etableret i form af et arealudviklingsselskab.
Forud for samarbejdets etablering af et arealudviklingsselskab vil samarbejdet indkøbe diverse rådgivningsydelser, som udgør et nødvendigt led i den fælles byggemodning og projektets videreudvikling. Rådgivningsydelserne inkluderer bl.a. trafikanalyser og lydmålinger, geotekniske undersøgelser, miljøundersøgelser samt VVM. Aarhus Kommunes deltagelse i samarbejdet sker på det vilkår, at de indledende rådgivningsydelser skal udføres af de rådgivere, som samarbejdet har etableret et forpligtende samarbejde med i forbindelse med projektets tilblivelse og udvikling til den nuværende stadie. Vilkåret er således en konsekvens af måden hvorpå projektet er opstået, ligesom samarbejdets organisering omkring projektet er nødvendig af hensyn til beskyttelse af eksklusive projektrettigheder.
Denne bekendtgørelse er oprettet i forlængelse af offentliggjort bekendtgørelse med henblik på frivillig forudgående gennemsigtighed 2019/S 228-560578 af 26. november 2019.
Samarbejdet er modtager af rådgivningsydelserne, som indholdsmæssigt afspejler, at ydelserne er relateret til det fælles projekt. Modtager af rådgivningsydelserne er således samarbejdet og ikke Aarhus Kommune, som alene indirekte og qua sin deltagelse i samarbejdet med MTH, DSB og PensionDanmark kan drage nytte af rådgivningsydelserne. Aarhus Kommunes andel af omkostningerne til rådgivningsydelserne er opgjort til maksimalt 3,1 mio. DKK. Aarhus Kommunes omkostningsandel afspejler ikke rådgivningsydelsernes værdi for kommunen isoleret set, da Aarhus Kommune som nævnt kun kan drage nytte af rådgiverydelsen som en del af samarbejdet. Andelen er opgjort ved brug af den fordelingsnøgle, der fastlægger den andel, som Aarhus Kommune tildeles, når arealudviklingsselskabet stiftes, nemlig ca. 10 %. Udgiften har karakter af et udlæg, og refunderes kommunen efter stiftelse af et arealudviklingsselskab. Hvis det fælles projekt ikke kan gennemføres inden for rammerne af dette samarbejde, vil Aarhus Kommune således være afskåret fra at foretage en tilsvarende arealudvikling af de kommunale byggeretter i eget regi, idet et sådant projekt vil være særdeles byrdefuldt økonomisk set og derfor reelt ikke-realiserbart alene af denne grund.
Aarhus Kommunes deltagelse i samarbejdet sker på det vilkår, at de indledende rådgivningsydelser skal udføres af de rådgivere, som samarbejdet har etableret et forpligtende samarbejde med i forbindelse med projektets tilblivelse og videreudvikling til den nuværende stadie. Vilkåret er således en konsekvens af måden hvorpå projektet er opstået på, ligesom samarbejdets organisering omkring projektet er nødvendig af hensyn til beskyttelse af eksklusive projektrettigheder.
1) Da vilkårets gennemførelse indebærer, at det er samarbejdet (dvs. det oprettede arealudviklingsselskab),der er part i de indgåede rådgivningsaftaler, da samarbejdet er modtager af realydelsen, og da kommunens udgift refunderes som led i projektets gennemførelse og derfor har karakter af udlæg, vurderes kommunenikke have en direkte økonomisk interesse, hvorfor der ikke foreligger en gensidigt bebyrdende aftale, jf. udbudslovens § 24, nr. 24.
2) Da kommunens gennemførelse af byggemodning af de kommunale byggeretter af økonomiske grunde ikke kan realiseres i et udelukkende kommunalt regi, og da der tale om kommunens indtræden i et eksisterende projektsamarbejde, herunder dets organisering og de eksisterende projektrettigheder, er det ikke muligt for Aarhus Kommune at vælge andre rådgivere til udførelse af de indledende rådgivningsydelser. Rådgivningsydelserne vil således alene kunne leveres af de rådgivere, som samarbejdet har et forpligtende samarbejde med, jf. udbudslovens § 80, stk. 3.
På dette grundlag vurderes det, at Aarhus Kommunes tiltrædelse af vilkåret for deltagelse i samarbejdet i form af vilkåret om at afholde og udlægge kommunens omkostningsandel til gennemførelse af de indledende rådgivningsydelser ikke er udbudspligtig i medfør af udbudsloven, herunder udbudslovens § 24, nr. 24 og § 80,stk. 3.
I tilfælde, hvor ordregiver forud for kontraktindgåelsen har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten, uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet efter dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Der henvises i øvrigt til Klagenævnet for Udbuds klagevejledning https://erhvervsstyrelsen.dk/klagevejledning


Winner: Samarbejdet MT Højgaard A/S, DSB Ejendomsudvikling A/S og PensionDanmark
Award value: 3100000
Number of bids: 1